Nalika Sang Hyang Tunggal paring sabda marang Manikmaya yen bakal nguwasani jagad, Manikmaya banjur duwe watak adigang, adigung, adiguna seneng mamerake rupane sing bagus lan kasektene. Dheweke rumangs sampurna tanpa cacad, Sang Hyang Tunggal priksa tumindake Manikmaya banjur duka, ban jur paring sabda cacad badane supaya Manikmaya ora rumangsa sampurna lan kumalungkung. Sanalika Manikmaya dadi cacad, gulune belang, sikile lumpuh, mawa siyung, cacahe tangan papat. Amarga sikile lumpuh mula saben tindak-tindak nitih lembu Andini.